AOT ไตรมาส 2 ขาดทุนลดลง เหลือ 3.28 พันลบ. อานิสงส์รายได้เที่ยวบิน-FX เพิ่มขึ้น
AOT ไตรมาส 2 ขาดทุนลดลง 10% เหลือ 3.28 พันลบ. อานิสงส์รายได้เที่ยวบินเพิ่มและการเพิ่มขึ้นของกำไรจากอัตราแลกเปลี่ยน ส่วนผลประกอบการงวด 6 เดือน อยู่ที่ 7.54 พันลบ. ขาดทุนเพิ่มขึ้น 6.52% 
AOT ไตรมาส 2 ขาดทุนลดลง 10% เหลือ 3.28 พันลบ. อานิสงส์รายได้เที่ยวบินเพิ่มและการเพิ่มขึ้นของกำไรจากอัตราแลกเปลี่ยน ส่วนผลประกอบการงวด 6 เดือน อยู่ที่ 7.54 พันลบ. ขาดทุนเพิ่มขึ้น 6.52%
12 พ.ค. 2565

บริษัท ท่าอากาศยานไทย จำกัด (มหาชน) หรือ AOT รายงานผลการดำเนินงานงวดไตรมาส 2/2565 และงวด 6 เดือน สิ้นสุดวันที่ 31 มี.ค.2565 ดังนี้

บริษัทฯ มีผลขาดทุนสุทธิในไตรมาส 2/2565 อยู่ที่ 3,276.46 ล้านบาท ทั้งนี้ผลการดำเนินงานเพิ่มขึ้น 367.62 ล้านบาท จากงวดเดียวกันของปีก่อน ที่มีผลขาดทุนสุทธิ อยู่ที่ 3,644.08 ล้านบาท โดยรายได้จากการขายหรือการให้บริการเพิ่มขึ้น 1,239.42 ล้านบาท หรือ 69.72% จากการเพิ่มขึ้นทั้งรายได้เกี่ยวกับกิจการการบิน อยู่ที่ 674.74 ล้านบาท หรือ 117.89% เนื่องจากรายได้ค่าบริการผู้โดยสารขาออกเพิ่มขึ้น และรายได้ค่าสนามบินก็เพิ่มขึ้นจากการเพิ่มขึ้นของจำนวนเที่ยวบิน
นอกจากนี้รายได้ที่ไม่เกี่ยวกับกิจการการบิน อยู่ที่ 564.68 ล้านบาท หรือ 46.85% จากงวดเดียวกันของปีก่อน เนื่องจากรายได้การบริการเพิ่มขึ้น อยู่ที่ 313.70 ล้านบาท หรือ 65.39% ส่วนใหญ่เพิ่มขึ้นจากรายได้กิจการบริการภาคพื้น อีกทั้งรายได้ส่วนแบ่งผลประโยชน์เพิ่มขึ้นจำนวน 246.72 ล้านบาท หรือ 68.73% ซึ่งส่วนใหญ่เพิ่มขึ้นจากธุรกิจร้านค้าปลอดอากร ธุรกิจจากการบริหารกิจกรรมเชิงพาณิชย์และธุรกิจบริการภาคพื้นและซ่อมบำรุง
ด้านรายได้อื่น อยู่ที่ 527 ล้านบาท เพิ่มขึ้น 256.69 ล้านบาท หรือ 94.96% จากงวดเดียวกันของปีก่อน ส่วนใหญ่เกิดจากการเพิ่มขึ้นของกำไรจากอัตราแลกเปลี่ยน อยู่ที่ 246.01 ล้านบาท เนื่องจากการแปลงค่าเงินตราต่างประเทศของเงินกู้ระยะยาวที่อยู่ในสกุลเงินเยน นอกจากนี้รายได้อื่นเพิ่ม อยู่ที่ 51.49 ล้านบาท สาเหตุหลักๆ เกิดจากการรับรู้รายได้ค่าปรับงานจ้างให้บริการรักษาความปลอดภัยของ บริษัท รักษาความปลอดภัยท่าอากาศยานไทย จำกัด เนื่องจากได้รับการยกเว้น